Diari Oficial de la Generalitat Valenciana


Sumari del DOGV 4247, del 13-05-2002 (2002/4850)

RESOLUCIÓ de 5 d'abril de 2002, del Servei Territorial d'Indústria i Energia d'Alacant, per la qual es declara, en concret, la utilitat pública de la línia aèria de mitjana tensió a 20 kV d'interconnexió de les LAMT denominades Boqueres i Pla de Chirau, al terme municipal de Sant Vicent del Raspeig (Alacant). JUEXPR/2001/11(ATLINE/1999/300).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/4850


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 5 d'abril de 2002, del Servei Territorial d'Indústria i Energia d'Alacant, per la qual es declara, en concret, la utilitat pública de la línia aèria de mitjana tensió a 20 kV d'interconnexió de les LAMT denominades Boqueres i Pla de Chirau, al terme municipal de Sant Vicent del Raspeig (Alacant). JUEXPR/2001/11(ATLINE/1999/300). [2002/X4850]
  
Mitjançant Resolució d'aquest Servei Territorial d'Indústria i Energia, de data 20 de novembre de 2001, se sotmeté a informació pública la declaració, en concret, d'utilitat pública i la relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA.
  
Durant el període d'informació pública presentaren al·legacions:
  
El senyor Joaquín Sánchez Sánchez, propietari de la finca SV-2, que manifestava que el tram de línia elèctrica que circula entre els suports 1, 2 i 3 formen un trenc en el segon suport i sol·licitava que se li comunicara per què no s'ha adoptat cap de les següents solucions: a) suprimir els suports 1 i 2 i que circule la línia aèria des del seu punt d'origen fins al suport núm. 3 en trajectòria recta i b) suprimir el suport 2 i que la línia circule des del suport 1 fins al núm. 3 en trajectòria igualment recta. D'aquesta manera s'aconseguiria l'estalvi de material i eliminar el suport que recauria justament enfront del seu habitatge.
  
El senyor Carlos Lillo Polo, propietari de la finca SV-1, que sol·licitava que el suport identificat en el pla parcel·lari amb el núm. 1 es desplaçara a un límit com la resta dels suports.
  
Les al·legacions van ser contestades per l'entitat beneficiària, que posà de manifest el següent:
  
En contestació a l'al·legació del senyor Joaquín Sánchez Sánchez, Iberdrola Distribución Eléctrica, SA, manifestava que el motiu pel qual la línia circula entre el punt d'origen i els suports núm. 1 i núm. 2 és degut al fet que en aqueix mateix tram hi ha una línia aèria de mitjana tensió molt antiga, de més de 40 anys, per la qual cosa és possible aprofitar la traça d'aqueixa línia existent, de manera que es cause el menor perjudici a la finca SV-1. La proposta primera sol·licitada per l'al·legador, consistent a fer circular la línia aèria en línia recta des del punt d'origen fins al suport núm. 3 ha de ser desestimada, ja que provocaria que el vol de la línia circulara per damunt d'una construcció existent en la parcel·la núm. 71, cosa que prohibeix l'article 57 de la Llei 57/1997, de 27 de novembre, del Sector Elèctric. La segona proposta, consistent a fer circular la línia elèctrica en línia recta des del suport núm. 1 al suport núm. 3, suprimint el suport núm. 2, ha de ser igualment desestimada, ja que comportaria crear sobre la parcel·la núm. 71 una nova servitud de vol i es desaprofitaria el tram de la línia ja existent entre el suport núm. 1 i el núm. 2. Finalment, cal assenyalar que el tram que circula per la finca de l'al·legador s'ha projectat pel límit de la seua finca, tractant que l'afecció siga la menor possible. Tot això, sense perjudici que Iberdrola Distribución Eléctrica, SA, abone els béns i drets afectats pel projecte de referència mitjançant el pagament del preu just corresponent.
  
En contestació a l'al·legació del senyor Carlos Lillo Polo, Iberdrola Distribución Eléctrica, SA, manifestava que el traçat del projecte de referència circula de forma que s'aprofita el vol d'una línia aèria de mitjana tensió ja existent en la finca de l'al·legador de manera que es cause el menor perjudici possible. No és possible traslladar el suport núm. 1 al límit de la finca, ja que açò implicaria que l'obertura de la línia elèctrica entre els suports núm. 1 i núm. 2 és de 276 metres lineals, cosa que faria inviable el projecte per raons tècniques. Tot això sense perjudici que tots els béns i drets afectats pel projecte de referència siguen abonats per Iberdrola Distribución Eléctrica, SA, mitjançant el preu just corresponent.
  
Atés que s'han respectat en la mesura que ha sigut possible els drets dels particulars, i sense perjudici de les corresponents indemnitzacions que seran determinades per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica, i en els articles 53 i 54 de la Llei 54/1997, de 27 de novembre (BOE de 28 de novembre de 1997), aquest Servei Territorial d'Indústria i Energia ha resolt declarar la utilitat pública, en concret, de la línia aèria de mitjana tensió a 20 kV d'interconnexió de les LAMT denominades Boqueres i Pla de Chirau al terme municipal de Sant Vicent del Raspeig (Alacant).
  
La declaració concreta d'utilitat pública de les instal·lacions porta implícita la necessitat d'ocupació dels béns i drets afectats i n'originarà la urgent ocupació. Els indicats béns i drets són els inclosos en la relació que es publicà en el Diari Oficial de la Generalitat Valenciana de 27 de desembre de 2001, en el Butlletí Oficial de la Província d'Alacant de 12 de desembre de 2001 i en El Periódico d'Alacant de 30 de novembre de 2001.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia de la Conselleria d'Innovació i Competitivitat de la Generalitat Valenciana (c/ Colom núm. 32, 46267 València), en el termini d'un mes, comptat a partir de l'endemà de la seua publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).
  
Alacant, 5 d'abril de 2002.- El director territorial: Clemente Vergara Trujillo.